[{"text_idx": "#000001", "text": "Tystysgrifau a bathodynnau cwblhau bellach ar gael"}, {"text_idx": "#000002", "text": "Ydych chi wedi gorffen rhan o'r llwybr neu hyd yn oed wedi gorffen y llwybr cyfan?"}, {"text_idx": "#000003", "text": "Nodwch eich camp anhygoel gyda'n tystysgrifau a bathodynnau cwblhau i gyd-fynd a\u0302 phob rhan o'r llwybr."}, {"text_idx": "#000004", "text": "Prynwch fwndel tystysgrif a bathodyn am \u00a37.99"}, {"text_idx": "#000005", "text": "Ac oes, mae yna dystysgrif a bathodyn aur ar gyfer y rheini sydd wedi cwblhau\u2019r 870 milltir i gyd! Mae tystysgrifau a bathodynnau (i\u2019w smwddio neu eu gwni\u0308o ar eich dillad) ar gael i\u2019w prynu ar waha\u0302n."}, {"text_idx": "#000006", "text": "Traciwch eich cynnydd ar y llwybr"}, {"text_idx": "#000007", "text": "Mae ein ap wedi'i ddiweddaru bellach yn caniata\u0301u ichi gofnodi'ch teithiau cerdded ac mae\u2019n dangos a ydych chi ar y llwybr (neu beidio) ar y map."}, {"text_idx": "#000009", "text": "Mae'r ap hefyd yn awgrymu rhannau eraill o'r llwybr i\u2019w cerdded yn seiliedig ar eich lleoliad presennol ac yn dangos mannau o ddiddordeb ar hyd y ffordd."}, {"text_idx": "#000010", "text": "Sut i gerdded y llwybr gan ddefnyddio trafnidiaeth gyhoeddus"}, {"text_idx": "#000011", "text": "Mae ein hawdur teithio gwadd Viv Crow wedi cerdded dwy ran boblogaidd o'r llwybr, Sir Benfro a Cheredigion, gan ddefnyddio trafnidiaeth gyhoeddus drwy un ai aros mewn un man neu llond law o lefydd cyfleus."}, {"text_idx": "#000012", "text": "Roedd hi\u2019n gallu defnyddio trenau a bysiau i gyrraedd y man cychwyn ar gyfer ei diwrnod nesaf o gerdded ac roedd hyn yn caniata\u0301u iddi weld y llwybr o bersbectif gwahanol."}, {"text_idx": "#000013", "text": "Darllenwch am gerdded adran Sir Benfro gan ddefnyddio trafnidiaeth gyhoeddus"}, {"text_idx": "#000014", "text": "Darllenwch am gerdded adran Ceredigion gan ddefnyddio trafnidiaeth gyhoeddus"}, {"text_idx": "#000015", "text": "Yn llawn gwybodaeth ymarferol a phethau i'w hystyried, mae gan Viv gyfoeth o brofiad yn sicr - mae hi hefyd yn un o'r awduron ar gyfer y llyfrau canllaw swyddogol i'r llwybr."}, {"text_idx": "#000017", "text": "Fe wnaethom fwynhau cwrdd a\u0302 llawer o bobl sydd a\u0302 diddordeb yn y llwybr yr haf hwn yn Sioe Frenhinol Amaethyddol Cymru a'r Eisteddfod Genedlaethol yn Nhregaron yng Ngheredigion."}, {"text_idx": "#000018", "text": "Yn y Sioe Frenhinol, cynhaliwyd digwyddiad a\u0302 rhanddeiliaid lle gwahoddwyd partneriaid i drafod pwysigrwydd cydweithio i ddatblygu a chynnal y llwybr anhygoel hwn i bawb ar gyfer heddiw a'r dyfodol."}, {"text_idx": "#000020", "text": "Yn yr Eisteddfod Genedlaethol, roedd y dorf wrth ei bodd a\u0302 sgwrs angerddol y naturiaethwr a'r cyflwynydd teledu Iolo Williams yngly\u0302n a\u0302\u2019i frwdfrydedd dros y bywyd gwyllt sydd i\u2019w gael ar hyd y llwybr - roedd pawb ar eu traed erbyn y diwedd!"}, {"text_idx": "#000021", "text": "Ei gyngor? Ewch allan ar y llwybr a mwynhau beth sydd gan y llwybr i'w gynnig \u2013 ac rydyn ni\u2019n cytuno\u2019n llwyr!"}, {"text_idx": "#000023", "text": "Darganfyddwch beth sy\u2019n digwydd ar y llwybr gyda\u2019n calendr digwyddiadau ar-lein."}, {"text_idx": "#000024", "text": "Oes gennych chi ddigwyddiad ar Lwybr Arfordir Cymru neu gerllaw iddo? Anfonwch Ffurflen Awgrymu Digwyddiad i ni fel y gallwn ei hyrwyddo ar ein gwefan. (dibynnol ar gymeradwyaeth)."}, {"text_idx": "#000025", "text": "Gyda dros 4,500 o aelodau yn ein Cymuned Facebook, mae'n lle perffaith i gasglu ambell awgrym ymarferol ar gerdded y llwybr ynghyd a\u0302 digon o ysbrydoliaeth ac anogaeth gan gerddwyr eraill. Welwn ni chi yno! Facebook: Cymuned Llwybr Arfordir Cymru"}]